Iga Buddha loob oma välja (buddhakshetra). Meie kuulume Buddha Šākjamuni buddhavälja. "Vimalakīrti suutras" Buddha ütleb, et miks kõik muud buddhaväljad on nagu ilma puudusteta, aga see buddhaväli, kus me praegu asume, st Buddha Šākjamuni väli, on puudustega? Šākjamuni ütleb, et Tathāgata ülesanne on olendeid aidata. Olendeid tuleb harida (küpsetada), aga selleks on vaja see maailmavald natukene halvaks teha, sest olendid on ise ebapuhtad ja neid oleks võimatu küpsetada, kui see maailmavald oleks täiuslik ja hiilgav. Muidugi see maailmavald ainult näib ebapuhtana, sest olendid on ebapuhtad. Tegelikult maailmavald, kus me elame, on erakordselt puhas ja ilus.